Svéd jegyzetek
Kosztolányi Dezső, mozaikok, Pesti Hírlap, 1934
„A burgonya kilója 50 őre (körülbelül ugyanannyi fillér). / Egész Svédországban alig látni gyereket. / Nappal apró fagylaltos ládák ácsorognak az utcasarkokon. / Nyáron a nők többnyire sarkatlan gummicipőben járnak az utcán. / A villamosok égszinkék-fehérek, akár Svájcban. / A kék viz fölött könnyü sirályok lebegnek. / Kevés bolt fölé van kiirva a tulajdonos neve.”
azonosítás alapja: 1934. június 22[?] és 26-a közt Kosztolányi Stockholmba ment gyógykezelésre. Tudomásunk szerint a Pesti Hírlap más munkatársa nem tartózkodott Svédországban akkortájt. Forrás: Kosztolányi Dezsőné: Kosztolányi Dezső, Budapest: Révai, 1938, 315–346.